Mahdi d Nayla ad d-talsen ayen sɛaddan, ayen irran ɣer wul sebren fell-as s tmara, ad d-inin ɣef widak as-n-yezzan tassa wid-ak ur neqbil taddukli-nsen, widak iɛebsen ɣef tayri-nsen s sseba n wansayen d laɛwayed d yilugan. Ɣef waya asentel-nneɣ yella-d dallal ara yessishilen tigzi n tɣessa n uḍris yellan daxel arenu ɣur-s imi ungal-a d amaynut si tama n tira d uɣanib-ines di tsekla taqbaylit d tɣawsiwin i ɣef yebna,ɣef waya amaru yefren ad d-yefk azal ameqqran i uselsaq n kra n tɣawsiwin tibaraniyin deg ungal akk d tugna id d-yellan deg yal aḥric seg ungal-is, dayen i yettaǧǧan imeɣri yettḥulfu mi ara iɣar ungal Nayla am wakken yella sdat n teklut ifazen nezah mebla ma yseqdec tawilat n sebiɣa, ahat s tɣuri Nayla ad d-ilin wid ara ibeddlen tikli? Macci d wagi id diswi n wungal, acku ungal mazal-it d lemri, kulci ad d-yettban deg-s ma tella tiɣmart i yezgel lemri, ahat imeɣri a tt-id-yaff ? Brahim Tazaɣart yenna-d nhati-ines deg tira maca llan wid ara s-yinin mazal kra.